Dörte Helm

Dorothea "Dörte" Helm, myös Dörte Helm-Heise (3. joulukuuta 1898 Berliini – 24. helmikuuta 1941 Hampuri) oli saksalainen Bauhausin taiteilija, taidemaalari ja graafinen suunnittelija. 

 Elämä 
Dörte Helm oli klassisen filologin Rudolf Helmin (1872–1966) ja hänen juutalaisen vaimonsa Alice Caroline Bauerin (1873–1947) tytär. Päätettyään koulunkäyntinsä kaupungin tyttökoulussa Berliinin Steglitzissä, perhe seurasi isää Rostockiin vuonna 1910, missä hän oli hoitanut professuuria Rostockin yliopistossa vuodesta 1907. Dörte Helm opiskeli lyseossa Rostockissa vuoteen 1913 asti ja opiskeli sen jälkeen kahden vuoden ajan Taideteollisuuskoulussa. Sen jälkeen seurasivat opinnot Kunsthochschule Kasselissa kolmen vuoden ajan vuodesta 1915 vuoteen 1918, jossa hänen opettajiaan olivat muiden muassa plastisen muotoilun opettaja Carl Hans Bernewitz ja Ernst Odefey, jonka tyttärelle Dörte Helm antoi kotiopetusta. 

Helm opiskeli vuosina 1918–1919 Weimarin Kuvataideakatemian grafiikan kurssilla Walther Klemmin kanssa. 1919 hän aloitti opiskelun  Bauhausissa Weimarissa harjoittelijana seinämaalaus- ja tekstiilityöpajassa. Hänen opettajiaan olivat Johannes Itten, Lyonel Feininger, Oskar Schlemmer, Georg Muche ja Bauhausin perustaja Walter Gropius. Vuonna 1922 hän suoritti koristemaalarin kisällin tutkinnon Weimarin käsityökamarissa. Hän oli jo vuonna 1921 mukana Gropiuksen Sommerfeld-talo -hankkeessa, hän teki applikoidun verhon ja työskenteli neuvonantajana sisustussuunnitelmassa. Lukuvuonna 1922–23 hän työskenteli kudontatyöpajassa ja vuonna 1923 Bauhaus-näyttelyn näyttelytoimikunnassa. Häneltä oli näyttelyssä esillä seinävaate ja seinäkilpi. 

Vuoteen 1924 asti hän jatkoi kisällinä Bauhausissa ja palasi sitten Rostockiin. Hän liittyi Rostockissa Rostockin taiteilijaseuraan (Vereinigung Rostocker Künstler) ja Kuvataiteilijoiden taloudelliseen yhdistykseen (Wirtschaftlicher Verband Bildender Künstler). Sitä seurasi oleskelu Ahrenshoopissa, jossa hän tutustui kustantaja Peter E. Erichsoniin.Valokuva (noin vuodelta 1926), jossa esiintyvät Dörte Helm, Peter E. Erichson and hänen partnerinsa Line Ristow on nähtävissä Ahrenshoopin taidemuseon verkkosivustolla Matkat veivät hänet Itävaltaan ja Sveitsiin (1928). Vuosina 1925–1931 hän osallistui säännöllisesti Rostockin taiteilijaseuran näyttelyihin. Hänellä oli ollut ensimmäinen näyttely Rostockissa jo vuonna 1920. Vuonna 1927 Ernst Barlachin ystävä Friedrich Schult järjesti näyttelyn Güstrowin museoon. Vuonna 1927/1928 arkkitehti Walter Butzek tilasi häneltä Kurhaus Warnemünden sisustussuunnittelun. Hänen sinne tekemänsä seinämaalaukset tuhottiin vuoden 1933 jälkeen.

Vuonna 1930 hän meni naimisiin toimittaja Heinrich Heisen (1899–1944) kanssa ja muutti Hampurin Fuhlsbütteliin vuonna 1932, koska hänen miehensä työskenteli vuodesta 1933 Hampurin ohjelmaoppaan Funkwachtin toimittajana. Vuodesta 1933 Valtakunnankulttuurikamari (Reichskulturkammer) asetti hänet toimintakieltoon "puolijuutalaisena" ammatinharjoittajana. Hänellä oli nyt mahdollisuus ilmaista itseään vain kirjallisesti (joskus salanimellä). Helmikuussa 1941 hän kuoli tartuntatautiin. Muistopuheen piti toimittaja Hugo Sieker, ja se julkaistiin muistokirjoituksena Hamburger Anzeigerissa 1./2. maaliskuuta 1941.

 Tulkintoja 
Saksalainen kuusiosainen Lars Kraumen ohjaama televisiosarja Bauhaus - uusi aika valmistui sata vuotta Bauhausin perustamisen jälkeen vuonna 2019. Siinä Anna Maria Mühen esittämän Dörte Helmin tarina nivoutuu useisiin kuvitteellisiin elementteihin. Sarja kuvaa myös intiimisuhdetta, joka Walter Gropiusilla ja Dörte Helmillä olisi ollut Weimarissa. Hänen tyttärensä Cornelia Heise sanoo kuitenkin haastattelussa, ettei tätä suhdetta ole osoitettu todeksi.  

 Galleria 

 Teoksia 
Dörte Helmin teokset sisältävät piirroksia, puuleikkauksia, maalauksia, kuvakudoksia ja puutöitä. 

 Luonnokset Bauhausin osavaltion palvelumerkistä (allekirjoitus) (tarjouskilpailussa, jossa sai 3. palkinnon) Luonnos Bauhausin virallisen leimaksi (sinetiksi) 3. sija tarjouskilpailussa Landesarchiv Thüringen – Hauptstaatsarchiv Weimar, Staatliches Bauhaus Weimar, Nr. 78: Ausschreibung, Entwürfe, Auswahl und Verwendung des Dienststempels (Signets) des Staatlichen Bauhauses. p. 21.
 Postikortti 14 Bauhaus-näyttelyyn 1923. MOMA Dörte Helm: Bauhaus Ausstellung Weimar Juli - Sept 1923, 1923, MoMA, New York ja  Harvard Art Museums, Cambridge Dörte Helm, Berlin, Germany 1898 - 1941 Hamburg, Germany, Harvard Art Museums, Cambridge
 Lasimaalaus Peter E. Erichsonin kesämökillä 10 Schifferbergissä, Ahrenshoopissa (Friedrich Wachenhusenin vuonna 1897 rakentama), 1926/1927. 
 G. D:n muotokuva pohjoisen maiseman edessä. (Bildnis GD vor nördlicher Landschaft) Ahrenshoopin taidemuseo Kuva  Kunstmuseum Ahrenshoopissa
 Maalaistalot veden äärellä. (Bauernhäuser am Wasser) 1925, Kunstmuseum Ahrenshoop Kuva  Kunstmuseum Ahrenshoopissa
 L. R:n muotokuva (Line Ristow). 1927, pastelli (Line Ristow oli Peter E. Erichsonin kumppani) 
 Omakuva. 1931 
 Keltaiset narsissit. (Gelbe Narzissen) 
 Kalaverkot. (Fischernetze) 
 Kielin nukketeatteri. (De Poppenspäler ut Kiel) otsikko alasaksiksi 
 Lentävä huone. (Das fliegende Zimmer) 
 Liukas huone. (Das abrutschende Zimmer) 
 Sadun valtakunnassa. (Im Märchenreich) (1921, lastenkirja hänen isänsä kirjoittamin säkein)
 Kuningas Drosselbart. Keijupeli. (Listattu Stadttheater Rostockiin vuonna 1931 hänen omalla lavastussuunnitelmallaan)  

 Lähteet 

 Kirjallisuutta 

 Grewolls, Grete (2011). Wer War Wer Mecklenburg und Vorpommern. Das Personenlexikon. Rostock: Hinstorff Verlag.  

 Aiheesta muualla 

 doerte-helm.de Hänen perheensä ylläpitämä verkkosivusto, jossa on hänen teoksiaan ja niitä käsitteleviä tekstejä.
 Kirjallisuutta aiheesta  Mecklenburg-Vorpommernin osavaltion kirjastossa.


Luokka:Saksalaiset taidemaalarit
Luokka:Saksalaiset graafiset suunnittelijat
Luokka:Bauhaus
Luokka:Vuonna 1898 syntyneet
Luokka:Vuonna 1941 kuolleet